b'\n_START_ARTICLE_\nZoea\n_START_PARAGRAPH_\nZoea (pl zoeas ar zoeae , gr. gyv\xc5\xabnas, gyvas padaras) yra v\xc4\x97\xc5\xbeiagyvi\xc5\xb3 lerva. Paprastai tai antroji vystymosi stadija po nauplijaus, ta\xc4\x8diau jei nauplijaus etapas praeinamas embrione iki i\xc5\xa1siritant i\xc5\xa1 kiau\xc5\xa1inio (kaip krab\xc5\xb3), gali b\xc5\xabti ir pirmoji. Kai kurie v\xc4\x97\xc5\xbeiagyviai taip pat ir zoea stadij\xc4\x85 praeina iki i\xc5\xa1siritant i\xc5\xa1 kiau\xc5\xa1inio. Zoea buvo apra\xc5\xa1yta 1802 metais kaip atskira, nepriklausoma gentis; tik v\xc4\x97liau buvo suprasta jog tai lerva.\n_START_SECTION_\nSandara\n_START_PARAGRAPH_\nZoea turi dvi sud\xc4\x97tines akis, kuriomis gali matyti vaizdus. Neretai tarp j\xc5\xb3 i\xc5\xa1lieka ir i\xc5\xa1 nauplijaus stadijos paveld\xc4\x97ta paprastoji akis (tokios lervos b\xc5\xabna triak\xc4\x97s). Zoea turi suaugusius galv\xc4\x85 ir kr\xc5\xabtin\xc4\x99 (galvakr\xc5\xabtin\xc4\x99) su daugeliu koj\xc5\xb3 ir segmentuot\xc4\x85 pilvel\xc4\xaf. Skirtingai nuo nauplijaus, kuris plaukia galvos gal\xc5\xabn\xc4\x97mis, zoea plaukia gal\xc5\xabn\xc4\x97mis, esan\xc4\x8diomis ant kr\xc5\xabtin\xc4\x97s. B\xc4\x97gdama nuo pavojaus, greit\xc4\xaf gali padidinti staigiais pilvelio judesiais. Lervai augant, pilvelio segment\xc5\xb3 daug\xc4\x97ja. Tai mikroskopiniai, daugiausia keli\xc5\xb3 milimetr\xc5\xb3 ilgio gyv\xc5\xabnai._NEWLINE_Zoea paprastai yra planktoniniai organizmai. Minta dumbliais, bet augimui j\xc5\xb3 da\xc5\xbenai nebepakanka, tod\xc4\x97l ie\xc5\xa1ko ir gyv\xc5\xabninio maisto.'